ELSŐ KÉZBŐL
Portlandnek
egy komoly profi sportklubja van,
a Trail Blazers.
Fontos az ittenieknek.
Blazers!
Nagyon fontos nekik a csapat.
1977-ben bajnokok lettek.
Ez azonnal megváltoztatott mindent,
de aztán eltelt több mint 20 év,
és nem élhettek át olyan csodás perceket, mint 1977-ben.
És ekkor lépett a színre Rasheed Wallace,
Damon Stoudamire
és Bonzi Wells.
Olyan játékosok, akik együtt elvileg semeddig sem juthattak volna el.
Éretlenek és forrófejűek voltak, de nagyon jók.
A sport legnagyobb szociológiai kísérlete volt.
A Blazers legnagyobb ellenfele saját maga.
Rasheed Wallace az, akitől a Blazers szurkolói
szeretett csapatuk második bajnoki címét várják.
Ez volt az esély a bajnoki címre.
Wallace a Lakersszel, és néha önmagával harcolt.
Akár egymás után két bajnoki cím is elképzelhető lett volna.
De aztán eluralkodott a káosz.
Marihuána, kokain, testi sértés.
A leghosszabb balhémentes időszak csak 17 nap volt.
- Fogház ittas vezetésért. - Megütötte csapattársát.
Kommentátor vagyok, nem bűnügyi tudósító.
Stoudamire ellen 16 hónapon belül harmadszor emelnek vádat drogügyben.
Sok a dühös szurkoló.
Ez technikai is lehet. És megkapta.
Technikai, Wallace.
Szégyen a városra.
Tony, a pöcs.
Többségük gengszter.
Ez nem lehet igaz!
Nyugton maradnátok, a picsába már?
Teljesen elszabadultak az indulatok. Wallace megütött egy szurkolót.
Város így még nem fordult csapat ellen.
Szégyelld magad, Rasheed!
Tudom, mi történt,
de ennél többet nem mondok.
Kurvára nem ismerlek titeket, és nem is érdekeltek.
A ti dolgotok, hogy megismerjetek engem.
ELSŐ KÉZBŐL
ELSŐ KÉZBŐL: PORTLAND TRAIL BLAZERS
Ön szerint mennyit ér ez a fejlett operációs környezet?
99 dollár! Hihetetlen ajánlat, de igaz.
Ez a Microsoft Windows! Rendelje meg még ma!
A Microsoft…
A Microsoft a világ legnagyobb szoftvercége.
Bill Gates a középiskolai barátjával, Paul Allennel alapította a céget.
Paul Allen a világ harmadik leggazdagabb embere.
Allen ötlete indította be a személyi számítógépek forradalmát
és a Microsoft sikerét.
A cég nem a legnagyobb hal, hanem a víz, amiben úszunk.
Allen a vagyonát sokféle hobbijára költötte,
jachtok, tengeralattjárók, Hendrix gitárja.
A kockázatitőke-befektető most az oregoni Portlandre koncentrál.
A Trail Blazers bejelentette, hogy Allen megvette a csapatot,
aki így az NBA legfiatalabb tulajdonosa lett.
Azért vettem meg, mert a kosárlabda az egyik szenvedélyem,
és része akartam lenni egy bajnokcsapat felépítésének.
1994-ES SZEZON
Allen nagy dobása a bajnokká válásban?
Szerződtette az év sportigazgatóját, Bob Whitsittet.
Úgy látom a szerepem, hogy egy remek csapathoz jövök,
és hozzáteszek ahhoz, ami már nagyon jó.
Az NBA legjobb eredményével érkeztem.
Whitsitt nyolc év alatt a csúcsra vitte a Seattle Supersonicst.
Senki sem épített nálam jobb csapatot.
Nem igazán érdekelt, hogy felépítsek egy egész szervezetet,
felfuttassam a jegyeladásokat, és megtanítsam a piacnak, mi az NBA.
Azt mondtam: „Paul, engem csak a kosárcsapat felépítése érdekel.”
Bob Whitsitt beceneve Trader Bob volt, „Játékoskereskedő” Bob.
Trader Bob.
Trader Bob érdekes fickó.
Mint egy számítógép. Mindent elemzett.
Nem érdekelte a kémia.
Nem a kémia, a sport a szakterületem.
Tisztán kell látnunk,
hogy Portlandban nagyon nehéz sportigazgatónak lenni.
Ez Portland, egy esős, nedves, északnyugati város.
Kis piac.
Főleg fehérek lakják.
Az NBA-játékosokat ez nem érdekli.
Csak a draft és a csere jöhet szóba.
Trader Bob akkor érkezett, amikor a Drexler-korszak éppen kifutott.
A Drexler-korszak 12 évig tartott, két döntővel, de bajnoki cím nélkül.
Ki kellett találnia, hogy bontja le és építi újjá a csapatot.
Bementem ma, és egy telefon és egy számítógép várt.
Izgalmas volt. Bementem, bezártam az ajtót.
A Sonicsnál nem volt számítógép. Nem volt technológia.
Ha valaki ma nem ért a számítógépekhez,
nehezen boldogul a következő században.
Amint Paul felvett,
kaptam egy laptopot, e-maileztem…
Hatékonyabban és intelligensebben dolgozhattam.
Paul azt mondta: „Ez az én pénzem. Mindenképp hozzuk össze! Győzni akarok.”
„Ja, és egyébként, Bob…
Jövőre a rájátszásban leszünk.”
Számomra ez azt jelezte, hogy nincs sok időm.
Az ár-érték arányra ment,
ezért olyanokat szerződtetett, akikkel gondok voltak.
- …DROGOS. - …BALHÉI VANNAK.
Ha valaki letöltötte a büntetését…
szerintem megérdemli a második esélyt.
Ideje volt új fejezetet nyitni a Trail Blazers történetében.
A végsőkig próbára tettek.
Tisztára tudom mosni a játékosokat,
újracsomagolni,
és látványos eredményt elérni?
Mindegy, hogy a draft az, a fizetési sapka rugalmas kezelése,
vagy egy jobb játékos…
Megtettük a lépéseket, és Rasheed volt a célpontom.
1996-97-ES SZEZON
A játékosokat és az igazolásokat halmozva megjött Bob Whitsitt első nagy húzása.
A Portland megszerezte a korábban 4. helyen draftolt,
21 éves Rasheed Wallace-t.
Rasheed esetében az volt a kihívás, hogy meg kellett zaboláznom
az érzelmi kitöréseit, a heves természetét.
Mindenki más hozzáállással játszik.
Vannak, akik nyugodtan, higgadtan, összeszedetten játszanak,
és vannak, akik tele vannak dühvel.
A versenyszellem az oka, és én versengő típus vagyok.
Wallace bemutatkozása némi döbbenetet váltott ki a pólója felirata miatt:
„Káromkodás, hogy ki vagy, akkor is megölünk.”
…és megérkeztek!
Csatárként a 30-as számú Rasheed Wallace!
Mondtam, hogy nem vagyok példakép.
A gyerekeimnek talán, de velük is baszakodok néha.
Én voltam az első fent.
Nem a csillogásra ment ki a dolog.
„Kosarazunk, csak erre figyelünk,
a többire nincs időnk.” És ez tetszett.
Amikor Rasheed Portlandbe érkezett, hatalmas volt a lelkesedés.
Az NBA ki van éhezve egy új sztárra. Portlandben most talán megtalálta.
A Blazers egyedülálló csapat.
Rasheed Wallace, nem is kérdés. Feltörekvő szupersztár.
Rasheed őrületes tehetség volt.
Heves volt.
Ő volt a kosárlabda John McEnroe-ja.
Üvöltözött.
Tele volt érzelmekkel.
Jó volt a hárompontosokban, és ez jóval a mai korszak előtt volt.
Wallace dinamit a pályán, de muszáj mellé valaki, aki segíti.
Irányítót kerestünk.
Stoudamire 177 cm magas, egyesek túl alacsonynak tartották.
Damon Stoudamire, az év újonca, a legjobb pontszerző, helyi srác.
Mindig itt éltem, itt jártam középiskolába.
Úgy tűnik, a Blazers változik.
Illő lenne egy helyi sráccal újrakezdeni mindent.
Bob Whitsitt felhívott, és ennyi, megtörtént.
Bob kiüríti a kincstárat.
Három játékost és három draftjogot adott Damon Stoudamire-ért.
Portlandi. Szerintem jó döntés volt.
Örülök, hogy jön. Szerintem segíteni fog a csapatnak.
Eljött a nagy este.
Damon Stoudamire, a helyi srác hazatért, és a Trail Blazers mezét viseli.
Lopásra készül, Rider okosan fogja.
Damon Stoudamire!
Amikor Damon a Blazershez jött, menő volt.
Stoudamire Wallace-nak.
Azonnal összhangba kerültünk.
Portlandben ott van Wallace és Stoudamire. Gyorsak.
…a negyedben négyet. És Stoudamire!
Aztán jött Bonzi.
A Detroit Pistons draftolt.
A 11. körben a Detroit Pistons választása
Bonzi Wells a Ball State-ről.
Ne beszéljünk az öltönyömről…
Úton voltam Detroitba, amikor felhívtak, hogy 99%, hogy elcserélnek.
Én meg: „Mit követtem el?”
WELLS A BLAZERSÉ
Mondták, hogy Portlandbe megyek. „Az meg hol van?
Portland, Maine állam? Hova megyek?”
Ránéztem a térképre: „Hát, ez elég messze van.”
Remélhetőleg nem okoztunk túl sok gondot az edzőnek,
de szeretjük, ha sok játékosunk van.
Én, Damon, mi voltunk a menő srácok.
Amikor Bonzi Portlandbe került, még nem tartozott a menő srácok közé.
Aztán az egyik meccsen Bonzinak volt egy kis kakaskodása.
Rasheed azt mondta: „Ha a meccset nem is, nyerjük meg a bunyót!”
Bonzi azonnal nekiugrott.
Bonzi onnantól menő srác lett.
Kemények vagyunk. Nem tudják, de nem tökölünk.
Ha valaki kóstolgatni kezd, azonnal visszavágunk.
A Blazers kicsit törvényen kívüli volt. Nem illettek az NBA imidzsébe.
Féltek tőlünk. Nem tudták, mire számíthatnak.
Minden meccsel egyre jobban összeérik a csapat.
És erre van szükség. Egyre jobbak leszünk.
Rasheed és Bonzi voltak a haverjaim.
Hárman összetartottunk.
A keret már ütőképes volt, de még sokkal megbízhatóbb kellett.
ÖRÖKKÉ HINNI FOGOK!
A csapat magját megtartva fejleszteni is akartam.
PIPEN A LAKERSBE TART
A Lakers pedig nagyon akarta Scottie-t.
HATSZOROS NBA-BAJNOK
Ha Scottie átmegy a Lakershez,
nemcsak hogy nem lépünk előre, de még vissza is lépünk.
És most, hat NBA-világbajnoki címmel…
a Los Angeles Lakers!
A Lakers luxuscsapat volt.
A Lakers mindent bevet.
Leszerződtették a Chicago Bulls legendás edzőjét, Phil Jacksont.
Régen Michael és Scottie volt. Most Shaq és Kobe.
Ott volt Shaq.
Reneszánsz embernek tartom magam.
Egy srác, aki jól érzi magát, és követi az álmait.
Nem keveredek bajba.
És ott volt Kobe.
És mindig voltak a sportágat meghatározó sztárjaik.
Nagy volt a különbség Los Angeles
és a vidékies Portland között.
Portland nem a Porschék és a sportautók városa. Nem hivalkodó város.
Az ellenkultúra városa.
Mint a texasi Austin, csak sok esővel.
Egyetlen helyi újságja van.
A LAKERS AZ ÚR
Rivalizálás volt.
Mi voltunk az esélytelenek.
Így aztán készen álltam tényleg beindítani.
PIPPEN ÜGYNÖKE SZERINT AZ ÜGYFELE A LAKERSBEN AKAR JÁTSZANI
Scottie közölte, hogy sosem megy Portlandbe.
Igen.
Sokan mondják, hogy Pippen megy.
Ezt a baromságot meg sem hallom.
Találtam egy gyenge pontot.
„Scottie, te csak a negyedik ember vagy.
Csak Michaellel és Phillel nyertél bajnokságot.
És csak akkor nyerhetsz újra,
ha ott van Shaq, Kobe és Phil.
Nálunk te leszel a legjobb játékos, a főszereplő,
és Michael és Phil nélkül fogsz nyerni.”
Scottie Pippen!
És Scottie végül azt mondta:
„Csináljuk!”
Ez a csapat nagyon tehetséges és nagyon jó, és…
Scottie Pippen nélkül is jó esélyük van a győzelemre.
A legnagyobb dobásom volt.
Amikor Portlandbe került,
látni kellet volna a vigyoromat.
Gyerekként mind néztük Pipet.
Ismertük a múltját.
Azt mondtuk: „A fenébe is, van valaki a csapatunkban,
aki hatszor hódította meg a csúcsot.”
Hat gyűrű, haver.
A szekrénye ott volt, néztem a srácot, és olyan volt, mint egy isten.
Scottie testőrökkel jelent meg.
Mondtuk, hogy ezt a hollywoodi, chicagói baromságot küldje haza.
Pip meg: „Nem, nem, nem!”
Pipnek kb. négy-öt napig volt testőre, aztán hagyta, és egy lett közülünk.
Scottie befonatta a haját. Retró mezeket hordott.
Mondom, Pip megőrült. Ez a diliháza.
A Blazers szurkolói rég nem voltak ilyen izgatottak.
Scottie-nak köszönhetően már el is fogytak a jegyek a szezonra.
Számunkra a döntő volt a cél. Meg akartuk nyerni a bajnokságot.
Scottie Pippen lett a védelem oszlopa.
Mentünk, mint a gép. Igen, ott voltunk.
A Lakers volt a nagy ellenfél,
de le kellett játszani a 82 meccset, és mindkét csapat megtette.
Túl kellett jutni az első fordulókon. Ez is megvolt.
Következett a konferencia döntője.
Megszorongattuk őket.
A NYUGATI KONFERENCIA DÖNTŐJE, 2000
HETEDIK MÉRKŐZÉS
Egy hete a Lakers 3–1-re vezetett a Blazers ellen.
Az NBA történetében csak hat csapat tudott fordítani 3–1-es hátrányból.
A hetedik meccs. Csak ezt adja a tévé.
Mindenki a meccset nézi.
A hetedik meccsre nehéz jegyet szerezni, de a sztároknak sikerül.
ELSŐ FÉLIDŐ
Pályára léptünk, és nagyon ment.
Pippen hármasra készül. A Portland remekül kezdett.
Scottie vállalja el. Istenem!
A Blazers nem ijedt meg a Lakerstől.
A Blazers kényelmesen vezet nyolc ponttal.
Megkérdeztem Phil Jacksont, hogy lehet megállítani Rasheedet.
Phil Jackson elgondolkodott… „Nem lehet.”
Csodálatos tehetség.
- Még két perc van hátra. - És zsákol!
AZ ELSŐ FÉLIDŐ VÉGE
A Lakers végig hátrányban volt az első félidőben.
Kihasználtuk a fiatalságunkat, a fizikumunkat.
Jó érzés volt, mert legendának tartottuk őket.
MÁSODIK FÉLIDŐ
Egyáltalán nem féltünk tőlük.
Hátrafelé ugrik és dob.
Wallace tíz pontot szórt a negyedben, a meccsen összesen 23-at.
Nagyon ment a játék.
Tizenöt pont a különbség.
Láttuk a komor tekintetüket.
Ránéztem a kispadra, a srácok transzban voltak.
Tudod: „Mindjárt meglesz!”
Scottie! Mekkora dobás volt ez? És végig ezt csinálta.
A Lakers visszahozta a labdát. Keményen védekeztünk.
És akkor…
Shaw. Hosszú, de így is beszédült.
A palánk szélét érintve ment be.
Gondoltam, ez mák volt.
De a negyedik negyed előtt még mindig 13 ponttal vezet a Portland.
Tizenhárom ponttal vezettünk,
és nem tudtak mit kezdeni velünk.
…hitet ad a csapatának.
Aztán kihagytunk pár dobást.
Aztán jött egy szép dobás.
Feszült voltam, azt hittem, bemegy.
Kipattan!
Négyet hibáztunk zsinórban.
Időkérés.
Kosarat kell dobni, megtörni a rossz szériát.
…gondjuk akad…
De ki dobja be?
- De kosarat kell dobniuk. - És folyton…
Muszáj bedobni, hogy végre vége legyen.
Wallace, 12 homály a Portlandnek. A Lakers 12-t dob zsinórban.
El van átkozva a csapat?
Pippen, tripla.
El volt átkozva a meccs?
Shaw.
Egyenlítenek, 75–75!
Igen.
A legrosszabbkor hibáztunk 13 dobást.
Hat vagy hét az enyém volt.
És a csúcs az volt, amikor feladták zsákolásra.
Bryant… Shaqnek!
És azzal vége volt. Azt mondtuk: „A francba!”
Vége.
Nem tudom, hogy a Lakers nyert, vagy inkább megúszta.
VÉGEREDMÉNY
A sport ilyen.
Néha kell egy kis szerencse,
és aznap, abban a negyedben,
szörnyű balszerencsénk volt.
Jött a szünet, de közben azon járt az agyunk,
hogy jövőre elkapjuk őket. Visszavágunk.
És ott indult el a lejtmenet.
Az NBA-ben sok változás történt,
a fizetések pedig kezdtek minden képzeletet felülmúlni.
Elképesztően nőttek.
A srácok egyre jobban kerestek. Lake Oswegóba költöztünk.
PORTLAND KÜLVÁROSA
Lake Oswego virágzó városa csak percekre van Portland belvárosától.
A lelke az Oswego-tó.
A csónakokkal teli magántulajdonú tavat
lenyűgöző kilátású, gyönyörű házak veszik körül.
Fiatalok voltak, gazdagok, és meg is akarták mutatni.
Ha láttál egy szép autót… „Ez biztos egy játékosé.”
Itt szoktunk focizni a haverokkal.
Ott laktam én…
Egy kis vízesés. Nagyon megnyugtató.
…Damon…
Sziasztok! Damon Stoudamire vagyok, üdv a kecómban!
Bonzi is a környéken lakott.
Ez volt Portland gazdag, fehérek lakta része.
A fiamon kívül ők ketten a kicsikéim.
Vannak olyanok, fehérek,
talán más feketék is, akiknek nem tetszik,
hogy fiatal afroamerikai férfiak gyorsan sok pénzt keresnek.
„Nem érdemlik meg.”
Ez itt egy '96-os Bronco. Sok csapattársam még mindig O. J.-nek hív.
A rendőrök többsége nem akart ott látni minket.
Nagyon kell figyelni a sebességkorlátozásra.
Hátul van pár hangszóró. Imádom a zenét.
Felpörget a meccsek előtt.
Egy nyári napon háromszor is megállítottak. Egy napon belül!
Ezt sosem mondtam ki, de „Négermentes tó”-nak hívtuk.
Négermentes tó.
A Négermentes tó.
Annyira fehér az egész, hogy szokni kell egy kicsit.
Azokhoz szoktak, akik öltönyben érkeztek a meccsekre,
mint Magic Johnson
vagy Michael Jordan, ez a típus.
Erre jövünk mi. Hangosak vagyunk, nagy autókkal járunk,
füvet szívunk.
Szóval totál az ellentétei voltunk annak a baromságnak.
Az volt az ékszerek korszaka. Mindenki rengeteget hordott.
- Menő. A gyémántcsávó. - Az igazi.
Buggyos ruhákat hordtunk. Nagy mezeket, a múltunkra emlékezve.
Bő pólók, Karl Kani farmer.
Ha valaki XL-es méret volt, XXXL-est hordott.
Farmer, fehér póló, sapka, Air Force One.
Portlandnek megvolt a maga stílusa, a fiatal NBA-játékosoknak is megvolt,
és a kettő nem találkozott.
Kulturális sokk volt.
És itt van Michael Thompson!
Üdv az Ötödik negyedben ezen a kirobbanó szombaton,
és a robbanás visszhangja idáig elért a seattle-i Key Arenából.
A mai nap egyik fontos meccse volt,
a két északnyugati rivális csapott össze…
Szóval…
Seattle-ből autóztunk haza. A Sonics ellen játszottunk.
Olyan közel volt,
hogy pár családtag kocsival jött Portlandből.
Big egyik haverja is jött.
A Biggie a becenevem.
„BIGGIE” – BIG, BIGS
Mondom: „Big, haver, hazamegyek veletek.
Elszívunk egy spanglit.”
Élvezem a két és fél órás utat.
Autózunk.
Megtekertem a spanglit, rágyújtottam.
Bigs is tekert egyet. Ő is szívott.
Lazítottunk, ez minden.
Miután elszívtuk,
Big haverja felgyorsított.
Mondtam a havernak, hogy lassítson le.
„Ez egy sárga Hummer, ember.”
Kétszer is mondta neki, hogy lassítson le.
Éjjel fél 12 volt.
Mondtam, hogy vezess nyugodtan. „Van időnk. Nem rohanunk.”
Lassíts le!
Amikor Damon mondta, hogy lassítson…
Megállítottak minket. Azt gondoltam, ez kurvára bosszantó.
A kocsiban nyilván még fűszag volt egy kicsit.
„Hol a fű? Érzem!” „Elszívtuk.”
Nem volt nálunk semmi.
A sofőrrel nem is nagyon beszéltek. Csak velem és Damonnel.
Hallottam, ahogy a diszpécserrel beszéltek.
„Ez Damon Stoudamire és Rasheed Wallace.” Figyeltem.
Meg akart fenyegetni. „Kutyákat hozunk, szétszedjük a kocsit.”
És tényleg kutyákat eresztettek be a kocsiba.
- Szart se találtak. - Semmit.
Nem találtak, csak morzsákat a padlón.
Damonnel ott álltunk az út szélén…
Erre mi bukkan fel az úton?
A kurva csapatbusz.
Én meg: „Ez most komoly?”
Nézem… „Az ott egy sárga Hummer? Az…?”
Lassítós fű volt.
Tudod, mint amikor filmet nézel, és…
és belassítják?
Esküszöm, így ment el a busz.
És mindenkinek láttam az arcát.
Azt gondoltam: „A francba!”
Nem hittem el.
A végén gyorshajtásért büntettek meg.
Big megkérdezte: „Szerinted ez benne lesz a hírekben?”
„Haver, ez rutinellenőrzés.”
Azt mondja: „Nem lesz semmi.” Mondom, dehogynem.
- „Miről beszélsz?” - „Benne lesz a hírekben, tesó.”
„Ja, nyilván. Menj haza, aludd ki magad!”
Arra ébredek, hogy a feleségem ütöget. „Kelj fel!
Kelj fel! Mit csináltál? Mit csináltál tegnap este? Mi történt?”
„Miről beszélsz? Semmit. Most ébredtem fel.”
Megkérdeztem: „Miről beszélsz?”
Éjfél előtt Stoudamire-t és Wallace-t gyorshajtás miatt állították meg.
Ma reggel marihuána birtoklásáért idézték be őket.
Tesó, most komolyan?
A Centraliai Rendőrség bevetette drogkereső kutyáját, Bakot.
Csak ez ment a tévében.
…Rasheed Wallace-t beidézték…
…Stoudamire-t és Wallace-t marihuána birtoklásáért.
Meg kellene büntetni őket.
Az eset miatt ma hosszan beszélgettünk a drogokról.
Élsportolókkal sem szabad kivételezni.
Anya és apa is hívott, hogy benne vagyunk a rádióban.
Következő, adásban van.
Talán azért hagytak ki olyan sok dobást, mert füveztek.
Ma reggel erre ébredni…
Dühítő és csalódást keltő.
Szomorú ügy.
Rossz példát mutatnak sok embernek,
és a gyerekeknek, akik felnéznek rájuk.
Szóval nagy kár.
Sokat tudunk az NBA-játékosokról.
Az ágyban lazítottam. Házas voltam, a feleségem ott volt mellettem.
Jött a Chappelle Show, a legjobb műsor a tévében.
És valahányszor valami menőt csinálok, azt mondom: „Jordan!”
Felsorolt pár NBA-játékost, nevettünk.
Kobe!
Odamegy egy füsttel teli autóhoz, és megkopogtatja az ablakot.
Le van tartóztatva.
És akkor Charlie Murphy leengedte az ablakot, és azt mondta:
Rasheed Wallace!
Damon Stoudamire!
A feleségem dühöngött. „Ez nem vicces.”
Tudjátok, mit gondoltam?
„Anya, befutottam!
Sikerült, igen!”
Nem, igazából sírtam, és…
Újra és újra visszatekertem.
Nem lehet haragudni rájuk. Humoristák.
Vicces.
„Ez a műsor bekaphatja!” „Ne mondj ilyet, kicsim!”
Azt mondtam, ez a srác vicces.
A MARIHUÁNÁS ÜGY TOVÁBB RONTJA A BLAZERS HÍRÉT
Portlandiként sosem panaszkodtam rasszizmusra,
mert ugyanannyi fehér barátom volt, mint fekete. Tudjátok? Ezért…
Nem tapasztaltam meg közvetlenül, oké?
Szóval nem volt ilyen bajom.
És a Blazershez kerülve sem gondoltam,
hogy faji indíttatású volt.
Volt némi rasszista felhangja,
de nem neveztem rasszizmusnak. De volt egy eset,
ami különösen bántott.
Hazaértem.
Azt gondoltam…
„Valaki járt a házamban.”
Egyedül élek.
Pár dolog nem volt a helyén.
Azt gondoltam, ez fura.
Tudod, tényleg nagyon fura.
Egy órával később
megjelent a rendőrség.
A rendőrség azért szállt ki Stoudamire házához, mert jelzett a riasztó.
A kiérkező rendőrök házkutatási parancs nélkül mentek be.
A rendőrség ezután forrásaink szerint átkutatta a házat,
és egy padlásajtó mögött fél kiló marihuánát találtak.
Betörtek a házába, mert állítólag megszólalt a riasztó.
Bementek a házba,
hogy megnézzék, betörtek-e, meg hasonlók,
és közben marihuánát találtak, és ezért letartóztatták.
Azt gondoltam, hagyjanak már ezzel a kamuzással.
Tudtam, hogy beszélnem kell az ügyvédemmel.
Az ügyvédem elvégezte a házi feladatát.
Fel kellett adnom magam.
A Clackamas megyei ügyész szerint
a Lake Oswego-i Rendőrség kábítószer-birtoklással vádolja
Damon Stoudamire-t.
Ez bűncselekmény, úgy kezeltek, mintha drogdíler lennék.
Üzensz valamit a rajongóidnak?
Hogy bírod?
Miután kifizette az 50 000 dolláros óvadékot, gyorsan távozott
hajnali kettő körül, újságíróktól körülvéve.
A kereset további sorsáról vádesküdtszék dönt.
Nem értettem, miért bánnak így egy helyi sráccal.
Nehéz volt, de kitartok,
és minden rendben lesz.
Damon Stoudamire az ügyvédei és apja kíséretében jelent meg a bíróságon.
A vád kábítószer birtoklásának bűncselekménye.
A játékosoknak nagyon nehéz hazatérni és otthon játszani.
Nagyon nagy figyelem irányul rád.
Mindenki rád koncentrál, és túlzott szigorral ítélnek meg.
Olyan ember akartam lenni, aki inspirálja a környékbelieket,
hogy azt gondolják, ők is bekerülhetnek a tévébe.
Példakép akartam lenni.
Bár Stoudamire-t még nem ítélték el, a kár már jóvátehetetlen.
Nem tudom, ugyanúgy nézek-e rá. Egyszerűen…
Nem tudom. Nekem már nem a példaképem.
Álljanak fel!
Foglaljanak helyet!
A nap folyamán meghallgatták a védelem és a vád érveit.
De bűnösnek végül a rendőrséget mondták ki.
A portlandi bíró végzése szerint jogtalanul léptek be a házába.
A rendőrök találni akartak valamit. Példát akartak statuálni valakivel.
Ha beléphetsz valakinek a házába, mert jelvényed van, bár nincs otthon…
Kommentár, Damon vagy Stephen?
Nem nyilatkozunk. Köszönöm.
Azt gondoltam: „Ez nem nekem való.”
Paranoiás lettem azon a helyen.
Nagyon rossz volt.
Többé nem is mentem vissza. Eladtam a házat.
Erről az egészről most beszélek először. Tisztára mint egy terápia.
Ezért maradtam távol otthonról ilyen sokáig.
Kérdezték, miért nem megyek haza. Én meg: „Hát, tudod…”
Fura dolgok ezek.
2000-2001-ES SZEZON
Nagyon nehéz csapatot építeni és feljutni a csúcsra.
Ritkán kerül közel hozzá az ember, és ha ráérez az ízére,
csak még jobban vágyik rá.
Megmondtam Paulnak, hogy ez a mi évünk.
A 2000-es vereségünk a Lakers ellen szoros volt.
Próbáljuk meg újra!
Adj egy évet, hogy kitaláljuk!
Jöjjön az újratervezés! Ilyen közel voltunk.
Mondok valamit, és ezt mondom ma,
40 éve is ezt mondtam volna,
és ezt fogom mondani 10 év múlva is. Innovatívnak kell lenni.
Meg kell őrizni a fiatalos gondolkodást.
Előre kell látni a dolgokat.
Azt akarom mondani, hogy ha működik, ne verd szét,
de ha csak a szintet őrzöd, sosem jutsz előre.
Trader Bob augusztusban az igazolásaival átformálta a liga egyik legjobb keretét.
Igen, hozott pár új veterán játékost.
Kulcsemberektől és kispadosoktól is megszabadult.
A legnagyobb fogás kétségtelenül a háromcsapatos megállapodás,
amellyel a Portlandhez hozta Shawn Kempet, a Seattle korábbi sztárját.
Bob draftolt, szóval mindig tartottuk a kapcsolatot, beszélgettünk.
Ez is azt mutatja, hogy mennyire nyerni akart.
Azt hiszem, akkoriban ez fogott meg.
Shawn Kemp.
Shawn Kemp hírét vagy ügyeit nem kell különösebben részletezni.
Ezen a héten Shawn Kemp nyilvánosan beszélt krónikus késéseiről.
Tagadta, hogy alkoholproblémái lennének.
Elmondom a lényeget. Kempet Whitsitt draftolta.
Egykori All-Star játékos volt.
Az „egykorit” aláhúznám,
mert a túlsúlya miatt zsákolni is alig bírt.
Túlsúlyos volt, már nem volt olyan jó, de ezt bármikor bevállaltam.
Megint hetest dobok?
Ez a siker kulcsa.
Tovább kell nyomulni, agresszíven,
bár tudod, hogy nem minden jön be.
Az ember gyanakodni kezd, hogy terv helyett típusuk van.
…próbálja uralni. Rasheed Wallace-t keresi.
- Esküszöm, haver… - Figyelmeztetik.
Rasheed Wallace gyorsan lehiggad. Nem, mégsem.
Meglepetés! Rasheed Wallace technikait kapott.
Hihetetlen, amit Rasheed Wallace művel.
Az egyik dolog, amivel küszködtünk a bajnoki címre törve,
az volt, hogy az egyik sztárunk, akit a pályán kellett tartani…
SZEZONREKORD TECHNIKAIKBÓL
…sokkal több technikait kapott, mint kellett volna.
A Portland legnagyobb gondja, hogy ki kell találniuk,
hogy tartsák a pályán és kordában Wallace-t.
Kiszámíthatatlan lettem.
Nem mondom, hogy gyűlöletből játszottam,
de a torkodra mentem.
Többet anyázta a bírókat, mint az ellenfelet.
Uralkodnia kell magán.
Igen, néha tényleg megérdemeltem. Odavágtam pár káromkodást, ilyesmik.
Igen, persze.
Kockáztatja a technikait, és megkapja.
- 17-es. - Technikai hiba.
Technikai, és persze Rasheed Wallace.
És kipontozódik.
Rasheed Wallace 30 pontos meccsen kap technikait?
Ez kínos.
Máskor viszont csak ránéztem, és hoppá, technikai.
Ennyi, kifelé!
Ne csináljuk már!
Doug, kiállítanak, ha csúnyán nézel valakire?
Az emberek elfogadták, hogy érzelemből küzd,
és hogy technikait kap, mert mi sem szerettük a bírókat.
De sosem fogta be.
A bajnoki cím is elúszhat azon,
hogy nem kontrollálja magát.
Dr. John Givi sportpszichológus.
Szerinte Rasheed viselkedése átlépi a határt.
A viselkedése ezen a ponton már káros neki és a csapatának is.
Ha arról vagy híres, hogy ordibálsz a bírókkal,
az emberek elveszíthetik benned a hitüket. Problémásnak kezdenek tartani.
Wallace-től nemrég a reptéren kért autogramot egy anya és a fia.
Odanyújtottam a magazint és a tollat. Nemet mondott.
Kitéptem a magazinból a képét, összegyűrtem és odahajítottam.
Visszadobta, arcon talált, és azt mondta…
A francba, kimondhatom, mit érzek.
Szóltak, hogy a Sports Illustrated cikket ír rólunk.
KICSÚSZIK A KEZÜKBŐL
A vita középpontjában a Sports Illustrated cikke áll,
amelyben ezt idézik Bonzi Wellstől:
„Nem foglalkozunk azzal, hogy mit gondolnak rólunk a szurkolók.
Nem számítanak. Mindennap kifütyülhetnek,
de ha meglátnak az utcán, ettől még autogramot kérnek.
Ezért szurkolók, mi meg ezért vagyunk NBA-játékosok.”
Ez az arrogancia azt tükrözi, hogy adottnak veszik a várost.
Nagy vitát váltott ki.
Ilyeneket nem lehet nyilatkozni.
A Blazers elvesztette a szurkolóit.
Ha ilyeneket mondasz, az emberek a meccsre sem mennek ki szívesen.
A szurkolók a részvényesek. Ők az ügyfelek.
Nevetséges dolog leköpni őket.
A szurkolók így fordultak ellenem…
ITT AZ IDŐ, HOGY KIRÚGJÁK BONZI WELLST
Nem segített. Egy ilyen senkinek sem segít.
Hülyeség volt. Mit mondhatnék?
SHEED BOLOND
A szurkolóknak elegük lett. Alapvetően is elegük volt sok dologból.
Például a sárga Hummerből. A füvezésből.
Sok gond és figyelmeztető jel volt, különösen Shawn Kemp körül.
KOKÓS KEMP
Trader Bob nagy igazolása kiesett.
Kemp elvonóra megy kokainfüggőség miatt.
Scottie Pippen szerint Shawn Kemp leigazolása a legnagyobb hiba volt
a profi sport történetében.
Ezzel jól odavágott a sportigazgatónak.
Mind győztesek akarunk lenni, de nem mindig sikerül.
Agresszívek voltunk. Volt benne logika. Kudarcot vallottam.
Rasheed Wallace, reklamál.
Megütötték, és most technikait kap. Ennyi, ezzel kiesik.
Úgy éreztem, hogy minden elromlott.
Jó kezdés után a Blazers szezonmérlege 15 győzelem és 17 vereség.
- Nagy a káosz. - Állandóan veszítenek, de miért?
Miután Shawn Kemp a rehabot zsákolta be,
a szurkolók kételkednek a bajnoki esélyekben.
Szerintem szörnyű a helyzet.
Lúzer a fickó.
Aztán jött a rájátszás, és kit kapunk meg? A Lakerst.
2000-2001-ES RÁJÁTSZÁS
Blazers labdavesztés, Bryant hozza fel gyorsan.
Shaqnek passzol, aki zsákol. A Blazers lépéshibát reklamál,
de hiába.
A végeredmény: Lakers 99, Blazers 86.
Az LA jut tovább, 3-0 arányban.
Kiütöttek minket. Ez ilyen.
Ki akarod ereszteni a gőzt,
mert az, ahogy vége lett, őrület volt.
A helyi, portlandi média panaszkodott és baszogatott.
Belefáradtam, hogy kiforgatják a szavaimat,
ezért úgy döntöttem, nem állok szóba velük. Ennyi.
Példaképnek tartja magát a szurkolók számára?
Jön egy autó, vigyázz!
„Miért nem beszélsz?”
„Mert az újságírók csak a negatívumokról beszélnek.”
Forgass tovább!
Kurvára nem ismerlek titeket, és nem is érdekeltek.
A ti dolgotok, hogy megismerjetek engem.
Nem tetszett neki, ahogy a portlandi média ábrázolta.
RASHEED WALLACE TUDJA, HOGY Ő A VILLÁMHÁRÍTÓJA
A SZURKOLÓK ELÉGEDETLENSÉGÉNEK A CSAPATTAL
Érthető volt, mert emlékszem, mi fogadott az öltözőben.
Szinte minden riporter fehér volt.
„Geoffrey Arnold, Oregonian.” „Van fekete riporterük?”
Megkérdezte, írhat-e rólam egy cikket.
„Nem a negatív dolgokról fog szólni.”
Mondtam, hogy oké, mehet.
Megkérdezte, felveheti és leírhatja-e minden szavam.
Mondtam, hogy nincs mit titkolnom, nem akarok szépíteni semmit.
„Írd meg!” Az viszont meglepett,
hogy nem tudtam, minden „kibaszott” és „nigger” benne lesz.
Komolyan…
NEM VAGYOK NIGGER HÜLYEGYEREK.
Úgy éreztem, ez lehetőség arra, hogy megismerjem, és mások is megismerjék.
Nem a technikai hibákat begyűjtő, a bírókkal ordibáló Rasheedet.
Volt egy másik oldala.
Nem tudjátok, honnan jöttem. Egyáltalán nem értetek.
Azt akarjátok, hogy olyan jó legyek, mint Martin Luther King.
Bármilyen nagy ember volt, nem vagyok Martin Luther King.
Inkább Medgar Evers vagy Malcolm X szellemiségét képviselem.
OSTOBA NIGGEREKET AKARNAK DRAFTOLNI, EGYENESEN A GIMIBŐL
Nem áll be a sorba.
Nem teszi meg, mert nem ilyen ember.
Rasheedben mindig is tiszteltem, hogy önmagát adta.
NEM TARTJA MAGÁT PÉLDAKÉPNEK, NEM A BALZERS ÉS AZ NBA KÉPVISELŐJE
A toll egyesek szerint erősebb a kardnál.
Csakhogy a toll nem erősebb az igazságnál.
A The Oregonian cikke, a „Nyers Rasheed”,
sokak figyelmét felkeltette Amerikában.
A cikk még az NBA biztosa, David Stern irodájába is eljutott.
„Mr. Wallace kirohanása tapintatlan volt,
és sértő az összes NBA-játékosra nézve.”
Jogod van a véleményedhez, de ne ess túlzásba!
Értitek? Tisztelem a véleményed.
Akárminek is nevezel, büdös niggernek, mindenféle szarnak.
Oké. Elmondtad, amit akartál.
Lépj tovább!
Mert ha újra és újra ugyanazt hajtogatod,
ha folyton támadsz,
megtapasztalhatod a kevésbé kedves oldalamat.
„ELÉGEDETT VAGYOK A SZEMÉLYISÉGEMMEL, AZ ÉLETSTÍLUSOMMAL.
NEM FOGOK MEGVÁLTOZNI. NINCS AZ A PÉNZ.
ÖNAZONOS MARADOK. ILYEN EGYSZERŰ.”
Amikor kezdett minden összeomlani,
mindenki azt mondta, hogy változtatni kell a kultúrán.
Ehelyett viszont inkább rádupláztak.
ÚJABB PROBLÉMÁS JÁTÉKOS ÉRKEZIK
Elsősorban szurkoló vagyok.
És szurkolóként azt akarom, hogy nyerjen a csapatom. Mindenkinek megmondtam…
„Meg kell állítanunk a Lakerst.”
- Kobe megállítójaként ismerik. - Kobe Stopper.
Kobe Stopper.
Nem hátrált meg Kobe elől.
Keményen játszott ellene. Ezt még Kobe is elismerte.
Nincsenek szabad igazolások.
Nincs öt draftjogunk. Kobe-t és Shaqet kell megvernünk.
Játékosok kellenek, hosszú távra.
És Ruben Pattersont más nem viszi el.
Nincs egyetlen válasz arra, hogy mit keresünk egy játékosban.
PATTERSON SZABADULNA A ROSSZFIÚ HÍRNÉVTŐL
Ruben Patterson a Trail Blazersből,
az NBA első regisztrált szexuális bűnözője.
Van, aki megérdemli a második esélyt, és Ruben egyértelműen ilyen.
A csapat ezzel kapcsolatban nyitottan gondolkodik.
SZERZŐDTETIK PATTERSONT A PRIUSZA ELLENÉRE
A vétségeit egy másik csapatnál követte el,
más időszakban.
Patterson áldozata egy 23 éves nő volt. Jennynek fogjuk nevezni.
2000 januárjában Patterson menyasszonya, Shannon vette fel dadának.
Azt mondta a rendőröknek, hogy Patterson orális szexre kényszerítette.
BÖRTÖNT KAPOTT NEMI ERŐSZAKÉRT
Nem ő volt a legjobb szerződtetésünk,
nem állítok ilyesmit.
Annyit mondok, hogy sok tényezőt mérlegeltünk,
de
őszintén szólva az igazi kockázatot
a pénz jelentette.
Egy regisztrált szexuális bűnöző viselte a Blazers mezét.
A csapat részeként mutatták be. Ez nem jó.
Ilyet nem lehet csinálni.
Nem lehetsz olyan csapat, amelyiknek még ez is belefér.
Szép napunk van, ugye?
A Blazers PR-osztálya
a szurkolókkal való jó viszony visszanyeréséhez
leállította az aktuális tévéreklámokat.
A hangsúly most a kárenyhítésen van.
Olyan csapatot akarok, amire büszke lehetek.
Ez nem az.
Szerintem kellene egy új példakép, egy jófiú a Blazersbe,
mert a legtöbbjük gengszter.
Ez tönkretette a csapatösszetartást.
És igen, azt mondanám, ez volt az egyetlen alkalom,
amikor igazán…
dühös voltam Bobra, vagy kicsit felbosszantott.
A szexuális bűnöző Ruben Patterson,
a játékosok agresszív viselkedése
és számos játékos drogügyei miatt
a csapat jó néhány hívást kapott a szurkolóktól,
és néhányan le akarták mondani a bérletüket.
Muszáj volt leigazolni egy olyan múltú játékost, mint Ruben?
Szerintem nem volt hiány a ligában olyanokból, akik Ruben helyett…
- Itt álljunk meg! Tévedsz. - Oké.
Nézd át, ki volt szabadon igazolható akkor,
és sorold fel, kikre gondolsz!
Elsőként ismerem el, hogy igazad van.
Várom, hogy sorold a játékosokat.
- Nem tudom fejből. - És nem is fogod, oké?
És ha ilyen is volt a jelleme, Portlandben egyáltalán nem balhézott.
TUCSONI REPÜLŐTÉR, ARIZONA
Arizonában jártam egyetemre, hogy diplomát szerezzek.
Épp New Orleansba indultam.
Íme a Tucsoni Nemzetközi Repülőtér biztonsági ellenőrzési területe,
ahol Damon Stoudamire bajba került.
A seriffi jelentés szerint
Stoudamire egy alufóliába tekert csomagot vett elő,
mielőtt átment a fémdetektoron.
A seriffhelyettesek átkutatták, és 39,95 gramm marihuánát találtak nála.
Behívattak David Sternhöz.
Stern azt mondta: „Ne cseszd szét a ligámat!”
16 hónapon belül harmadszor emeltek vádat ellen drogügyben.
Azt kívántam, ne kerüljenek bajba,
mert már untam, hogy nem a kosárlabdáról kell tudósítanom.
Rasheed Wallace a Portlandtől beállította saját tavalyi NBA-rekordját.
Kétes dicsőség: 38 technikai hiba.
Valaki megmondhatná Wallace-nak, hogy üljön le,
és maradjon csendben.
Úgy éreztem, hogy néha azért van, mert nem figyel oda,
hogy mikor kellene és mikor nem.
Nagy probléma a büszke, méltóságteljes és elegáns csapatnak,
hogy ez a fiatalember, ez a sztár, aki 80 milliót keres,
rekordot dönt a technikai hibákból.
Rekord lett belőle, és a mai napig nem döntötték meg.
Rekordot dönteni technikai hibákból, törölközőt dobni a csapattársára…
Ezek nem bűncselekmények.
A Blazers legnagyobb ellenfele saját maga.
Ez sport, de végső soron a hagyományt viszed tovább,
a márkát örökíted át.
Tudjuk, milyen sérülékenyek a márkák, és a Blazers márkája sajnos sérült,
ráadásul megállíthatatlanul.
Trader Bob új beszerzését, Zach Randolphot
letartóztatták, mert fiatalkorúként ivott.
Bob Whitsitt nemcsak problémás játékosokat szerződtetett,
de most már szinte mániákusan draftolta is őket.
Ráadásul ahelyett, hogy a rájátszásért küzdenének, a csapat magával harcol.
Zach Randolph megütötte Ruben Pattersont edzés közben.
A rendőrök két töltött fegyvert találtak a kocsiban,
az egyik csőre volt töltve, és Randolph marihuánaszagot árasztott.
Amikor Bob újabb problémás játékost szerződtetett, azt érezted…
Qyntel Woodsnak nehéz hete volt.
Hétfőn nyomozók és állatvédelmisek kutatták át a házát
kutyaviadalok nyomait keresve.
Sportújságíró vagyok, nem bűnügyi tudósító!
…és Bonzi Wells lökdösődik. Elszabadult az erőszak, óvatosan!
Kiürültek a kispadok.
Rasheed Wallace megütött egy szurkolót. A szurkolók leöntötték valamivel.
Szégyent hoznak a városra. Már nem érdekel, hogy nyernek-e.
Inkább veszítsenek.
- Mi a neve? - Shannon. A férjem Ruben Patterson.
- Rendben. És még ott van? - Igen.
- Hol van? - Nem maradhatok itt.
Megpróbált megfojtani.
A Washington Megyei Bíróságon Ruben Patterson találkozott pártfogójával
megbeszélni legújabb letartóztatását. A vád súlyos testi sértés
a hétfő esti összetűzése után a feleségével.
Nem akarom, hogy a játékosok olyasmit tegyenek,
amiről bármit mondanunk kell.
Ez zavar ebben a percben mindennél jobban.
A láthatóan frusztrált Bob Whitsitt kijelentette,
mindenért vállalja a felelősséget, ami a Portland Trail Blazersnél történik.
Az időzítés, a város,
minden összeadódott, és egyszerre dőlt ránk az egész.
A drog, a kutyaviadalok, a fegyverek és a verekedések miatt
a csapatot már „Sittes Blazersként” emlegetik.
Ez volt a vég kezdete számomra, Rasheed és Damon számára Portlandben.
Egyesek szerint a Blazers rendőrségi ügyei miatt
rekordalacsony a nézőszám a Rose Gardenben.
A Blazers zsinórban harmadszor találkozik a Lakersszel a rájátszásban.
Egykor két feltörekvő csapat összecsapása volt,
de mára a két csapat ellentétes irányt vett.
Kobe hármasa… És bedobta.
A LAKERS KIEJTI A BLAZERST (MEGINT)
Egy nőt a nyolcéves mostohafiával kitettek a Blazers meccséről.
Mindez egy tábla miatt történt.
Ez az a tábla.
WHITSITTET ADJÁK EL
Katherine és mostohafia, Will a félidőben volt kénytelen távozni,
mert nem kedvelik a csapat sportigazgatóját.
Will szerint csak egy oka volt annak, hogy távoznia kellett.
Bob Whitsitt miatt volt.
Igazi hullámvasút volt,
és máris a következő évnél tartottunk.
Nem beszéltem a sajtóval.
Rasheedet megbüntették, amiért nem nyilatkozott,
egyre nagyobb összegekre.
A Blazers csatárát 10 000 dollárra büntették,
mert nem nyilatkozott a vasárnapi meccs után,
majd hétfőn újabb 20 000 dollárra.
A liga nyomás alá helyezett. Az én dolgom rávenni a nyilatkozásra.
Nem tudom, miért az én dolgom, de az enyém, mert én vagyok a főnök.
Leültem Rasheeddel.
„Ha nem nyilatkozol, megbüntetnek.” „Rendben.”
Megértette, de azt is világossá tette, hogy nem kedveli őket.
Kurvára szívesen bemennék a munkahelyükre,
és kifütyülném őket. „Nem tudtok írni!
Nem tudtok írni!
Mi? Nem jó helyre tetted a rövidítést? Ne!”
A Blazers is bírságokat kapott.
A BLAZERST IS MEGBÜNTETTÉK
A liga azt mondta: „A következő lépés Rasheed felfüggesztése lesz,
ami még több pénz, és a csapatot is megbírságoljuk.”
Rasheed, ha felfüggesztenek, azzal a csapatnak is ártasz.
Mit szólnál ehhez?
Azt mondjam, amit akarnak?
Diktálják le a titkárnőnek a szöveget,
és elmondom, úgyis a számba akarják adni a szavakat.
Ha egy újságíró azt mondja:
„Hallottam, hogy a csapattársadat letartóztatták gyorshajtásért,
mit gondolsz erről?”
Erre nem kell válaszolnod.
Csak annyit kell mondanod: „A két csapat keményen játszott.”
Így aztán…
Ez átment nála. Nézem a meccs utáni sajtótájékoztatót.
Szuper, ott ül a pódiumon.
Ennyi kell. És jöttek a kérdések.
- Jó meccs volt? - A két csapat keményen játszott.
Ezt ismételgettem.
Keményen játszottak.
- Nem beszél a sajtóval. - Keményen játszottak.
„Keményen játszottak.”
Valaki feltett egy másik kérdést.
Erre ő: „Keményen játszottak, testvérem.”
Keményen játszottak, testvérem.
Gondoltam, ez a srác bolond.
Isten áldja Önöket, jó éjt!
Újra megbüntettek.
A MONDAT ÚJABB BÜNTETÉSEKET HOZ
Isten áldja Önöket, jó éjt!
Isten áldása, jó éjt!
2002-2003-AS RÁJÁTSZÁS
Bejutottunk a rájátszásba,
de már nem játszottunk olyan jó kosárlabdát.
Látszott, hogy nem fog menni.
Nash Nowitzkinek, aki üresen van… Bedobja!
De hol van Bonzi Wells és Rasheed Wallace?
Már úgy jöttek, hogy feladták.
A meccsek idején nagy volt a forgalom.
Az emberek bejöttek, lelkesek voltak.
És most milyen?
Már nem jönnek be túl sokan lelkesen.
És immár zsinórban harmadszor
a Blazers kiesik a rájátszás első körében.
A BLAZERS VESZÍT
Azt gondoltam, ennek annyi.
A szurkolók szerint a vezetőség a gond.
Küldjék el Whitsittet!
Szerintem rúgják ki Bob Whitsittet.
Sok… Eladja a jó játékosokat.
SZÉTVERNI VAGY ÉPÍTENI?
A tulajdonos, Paul Allen a világ egyik leggazdagabb embere volt.
Egy nap megvette a Seahawkst.
Paul azt mondta: „Ja, egyébként,
Bob, elnöknek kell lenned, és vezetned kell a csapatot.”
Mondtam, hogy nem tudom megcsinálni, mert Portlandben irányítok mindent.
Úgy indult, hogy Portlandbe megyek, és szigorúan a kosárlabdát irányítom.
Erre most én vezetem a Blazerst, a Rose Garden Arenát,
egy WNBA-csapatot, rádióállomásokat, mindenféle portlandi céget,
és a Seahawks teljes állású elnöke vagyok.
Végül azt mondtam Paulnak: „Ez így nem működik.
Mondtam, hogy több ember kellene a cégek vezetésére,
de hiába, úgyhogy ez az utolsó évem Portlandben.”
Viszlát, Trader Bob! A megfáradt sportigazgató bejelentette, hogy lemond.
Amikor elmentem, kilenc éve hoztuk az átlagosan évi 50 győzelmet,
és mindig megvolt a rájátszás. Micsoda teljesítmény a város számára!
A legtöbb szurkoló örül, hogy Whitsitt távozik,
de Ken Boddie megszólaltatott két korábbi szurkolót.
Az egyik belülről látta a dolgokat, a másik pedig úgy érzi, kiszorult.
Szerintem ideje volt. Már jóval korábban meg kellett volna tenni.
Az elmúlt 40-50 évben az NBA-ben
csak három csapatnak volt beceneve.
Ott a „Showtime Lakers”.
Aztán ott van a „Bad Boy Pistons”.
És a „Jail Blazers”.
A „JAIL BLAZERS” FELBŐSZÍTETTE PORTLANDET
Mr. Whitsitt nem értette Portlandet.
Nem értette a közösség lényegét,
és hogy mit várunk a csapattól.
Becenevet nem kap rossz csapat,
vacak csapat, nem rájátszásos csapat.
Nagyon jó csapat kell hozzá,
amelyik karakteres és izgalmas.
Portland többsége azt választaná, hogy a csapat ne nyerjen,
de szurkolhassunk a játékosoknak.
A portlandi korszakommal kapcsolatban messze azt bánom a legjobban,
hogy nem tűzhettük ki a bajnoki zászlót a szurkolóknak.
Ez az, ami kísért.
2003-2004-ES SZEZON
A Blazers új korszakába lépett.
Paul alapvetően passzív tulajdonossá vált.
Aztán Whitsitt ment, és John Nash lett a sportigazgató.
Ma új korszak kezdődik.
John Nash a csapat edzőkomplexumában találkozott a sajtóval.
Jelenleg a számvetés folyik. Elégedettek vagyunk azzal, ahol állunk.
Edzőtáborban voltunk.
Sheed bejött, és búcsúzva kezdett integetni.
„Sziasztok! Bonzi, köszönj el!” Miről beszélsz, Sheed?
Látod azt a faszit ott Mo mellett?
Az a pöcs el fog cserélni.
- „Miről beszélsz?” - Sheed volt már alatta Washingtonban.
„Elcserél, aztán ti kerültök sorra.”
Mindenki kapott egy ölelést.
Mondtam: „Nekem reszeltek. Ennyi volt.”
A NAGY NAP
És mi történt?
John Nash elcserélt a francba.
A PORTLAND ELCSERÉLI WALLACE-T
Felismertük, hogy itt az ideje,
hogy a Portland Trail Blazers és Rasheed Wallace útjai elváljanak.
Igen, ennyi volt.
Nem sokkal később otthon voltam.
„Bonzi Wellst elcserélték, a Memphis Grizzliesben folytatja.”
Még csak fel sem hívott.
Nem szóltak semmit. A SportsCenterből tudtam meg.
MEGSZABADULTAK AZ EGYIK GONDTÓL
KIRAKTÁK A VESZÉLYES ANYAGOT
A memphises Bonzi Wells ma este először tér vissza Portlandbe.
- Milyen érzés visszatérni? - Jó.
- Mit vársz a közönségtől? - Semmit.
Portland előtt nem voltam távol otthonról. Négyezer kilométerre van Indianától.
Ott váltam férfivá, aztán lemondtak rólam,
és ez mindennél jobban fájt.
Az utolsó mohikán, haver.
Teljesen más lett a csapat.
Befejeztem az évet, és mindent kihoztam belőle.
Élveztem, mert segíthettem a fiataloknak, meg ilyenek, de…
Lélekben már nem voltam ott.
Damon Stoudamire!
SZERETÜNK, DAMON KÖSZÖNJÜK AZ EMLÉKEKET
Néha a búcsú a legjobb megoldás. Eljött az ideje.
Az utolsó meccsen
elmorzsoltam egy könnycseppet. Mert megpróbáltak megtörni.
KÖSZÖNJÜK, PORTLAND
Nem mondom, hogy túl voltam rajta, de készen álltam lezárni a fejezetet.
Új kezdet.
Izgatott voltam. A Detroitnak jó csapata volt.
Azt gondoltam: „Basszus, egy-két év múlva jó esélyeink lehetnek,
ha összeszokik a csapat.”
És mi lett?
A DÖNTŐ
A Detroit Pistons
sokkolta a Los Angeles Lakerst.
RASHEED GYŐZ
Megérdemelte.
Örültem neki.
Legalább egyikünk átélhette ezt.
Örömteli volt.
Azért jöttem az NBA-be, hogy bajnokságot nyerjek,
és különösen édes volt a győzelem, mert a Lakerst vertük meg.
A Lakers számára ez egy korszak végét jelenti. Három bajnoki címet nyertek.
Őszinte leszek, irigyeltem.
Nem kamuzok. De örültem is. Ne értsétek félre, örültem neki,
de ahogy másokkal mosolygott, nem velem…
Úgy éreztem, ez járt volna nekünk.
Rasheed Wallace!
Még több önbizalmat adott az amúgy is magabiztos csapatnak.
ELÉGEDETTSÉG GARANTÁLT
Amikor visszamentem Portlandbe a győzelem után,
tudtam, hogy kifütyülnek majd,
de nem gondoltam, hogy ennyire. „A fenébe!”
A Pistonsnál mindenki nevetett.
„A francba, Sheed, ezek tényleg utáltak.”
Mondtam, hogy „Haver, nem tudjátok, min mentem keresztül itt.”
A szociológiai kísérlet nem működött.
Az üzenet a vissza a gyökerekhez volt. Hirtelen fontos lett a jellem.
A márka visszaszerzése a lényeg,
a Trail Blazerst visszaadjuk Portlandnek és a nagyszerű szurkolóknak.
A Trail Blazersből Jail Blazers lett.
A becenév jól hangzott,
de Damon, Bonzi és Rasheed
sosem került börtönbe.
A legtöbb esetben pénzbírságot kaptak, vagy ejtették a vádat.
Számomra ez a megfelelésről szólt.
Miért nem azt csinálják, amit elvárunk tőlük?
Ha bajnoki címet nyertek volna,
a szurkolók talán azt mondanák: „Befogjuk az orrunkat és tapsolunk,
de nem felejtjük el, ami történt.”
De nem nyertek. Ezért egyikük sem tért vissza a Rose Gardenbe.
Szerinted eljön az a nap, amikor visszahívják őket?
- Nem. - Miért?
Inkább elfelejtenék azt az időszakot.
Jó reggelt! Boldog keddet mindenkinek!
- Friss Blazers-hírek! - Mi az?
A Blazers bejelentette, hogy találkozót tartanak
az 1999-2000-es Portland Trail Blazers tagjaival.
- Az a csapat bajnok lehetett volna. - Utoljára miattuk sírtam.
Annyira másnak tűnik a hely.
Régen otthonos volt, most meg csak látogató vagyok.
Ismertem az utcákat, tudtam, hová menjek. Tudtam, hol egyek.
Most meg csak azt érzem, hogy nagyon furcsa.
Megbocsátottunk Bonzinak? Lezártuk, ez már a múlt?
Utáltuk, amikor a Blazersnél játszott.
- Beintett nekünk. - Igen. Nem lett jó vége.
Egyiküknek sem ért jól véget.
RASHEED WALLACE NEM VETT RÉSZT A TALÁLKOZÓN.
Azoknak, akik nem támogattak, és ki akartak rúgatni…
Kapják be!
Leléptem innen. Ja, és még mindig dühösek vagytok.
Én nem vagyok dühös.
De ti igen.
Aludjatok rá egyet!
- Haver! - Tesó!
- Szia, haver! - Mi a helyzet? Visszatértünk!
Mi a helyzet? Mit csinálsz?
Összpontosítok, készülök.
Ma egyetemi edző vagyok.
Gyerekeket edzek, a legmagasabb szinten.
Átmentem pár szarságon.
És emiatt sokkal könnyebben megértenek,
mert nem vagyok átlagos edző.
Mert nem voltam tökéletes.
Ezt mondom nekik: „Nem voltam tökéletes. Keress rám! Guglizz rám!”
Nem is tudom. Öregszem. Elkap a nosztalgia.
Sok régi dolog jut az eszembe,
és érdekes lesz látni, hogy fogadnak minket ma este az arénában.
Izgatott vagyok, de remélem, jól fogadnak minket.
Ez a legfontosabb. Remélem, jól fogadnak.
Ma este a Rip City találkozóra kerül sor a Modában,
és a 1999-2000-es Trail Blazers csapatát ünnepeljük.
Megtisztelő, hogy itt vannak a vezetők és a csapat képviselői.
Hadd mutassam be őket újra!
Szóval, Bob Whitsitt.
Szerintem a legtöbb portlandi fekete báránynak tartja.
Én egy kicsit máshogy látom.
Nagy büdzsét kapott, és azt tette, amit szükségesnek tartott,
hogy bajnokok lehessünk.
Bob Whitsitt sportigazgató!
Mindenkinek vannak emberi szempontjai. Őszinte leszek, ezt még nem mondtam el,
de ezt csak miattad vállaltam el.
És azért teszem meg, mert itt nőttél fel.
Sok mindent itt tapasztaltál meg először.
Szerintem ez a hely sokat jelentett neked.
Most majdnem elsírtam magam, tesó, mert tudod,
a Sports Illustrated tönkretett.
Húsz éve próbálom megváltoztatni a rólam alkotott képet.
Bonzit mindig is félreértették Portlandben.
Sosem keveredett bajba.
A sajtó kapott fel pár idézetet.
És valamiért besorolták a renitensek közé.
Hatos számmal Bonzi Wells!
Ha nem is lezárás, de lehetővé teszi, hogy elengedjem és tovább lépjek.
A múlt sérelmeit és mindazt, amin keresztülmentünk.
Nem voltunk olyanok, mint a korábbi csapatok.
Megvolt a saját személyiségünk,
és ettől lettünk azok, akik voltunk.
Hármas számmal, Damon Stoudamire!
Nem volt könnyű edzeni ezt a csapatot.
Sok nagyra nőtt egó volt itt, és ezt mind félre kellett tenni,
hogy közös célért küzdjünk,
ami nem volt más, mint a bajnoki cím.
Nem sikerült elérni,
de a csapat egyik legjobb korszaka ezeknek az uraknak köszönhető.
A feliratot fordította: Vass András